ai4bharat/Pralekha huggingface dataset:
వాణిజ్యం, పరిశ్రమల మంత్రిత్వ శాఖ
హెచ్ పీఎంసి తో కలసి బహరైన్ కు అయిదు ప్రత్యేక రకాల ఆపిల్ పళ్ళను ఎగుమతి చేసిన ఏపీఈడిఏ
భారతదేశ 75 వ స్వాతంత్ర్య దినోత్సవ వేడుకల్లో భాగంగా ఆపిల్ పళ్ళు ప్రదర్శించబడతాయి
క్రొత్త గమ్యస్థానాలకు వ్యవసాయ మరియు ప్రాసెస్ చేయబడిన ఆహార ఉత్పత్తుల ఎగుమతులను ప్రోత్సహించడానికి చేపట్టిన కార్యక్రమంలో భాగంగా హిమాచల్ ప్రదేశ్ హార్టికల్చరల్ ప్రొడ్యూస్ మార్కెటింగ్ అండ్ ప్రాసెసింగ్ కార్పొరేషన్ లిమిటెడ్  తో కలసి ఏపీఈడిఏ ఈ రోజు ఐదు ప్రత్యేక రకాల యాపిల్స్ ను తొలిసారిగా బహరైన్ కు ఎగుమతి చేసింది. రాయల్ డెలీషియస్ , డార్క్ బారన్ గాలా , స్కార్లెట్ స్పర్, రెడ్ వెలాక్స్, గోల్డెన్ డెలీషియస్ రకాల ఆపిల్ పళ్ళను తొలిసారిగా బహ్రెయిన్ కు పంపించారు .
ఆపిల్ పళ్ళను హిమాచల్ ప్రదేశ్ రైతుల నుంచి సేకరించిన వీటిని ఏపీఈడిఏ లో నమోదైన డీఎం ఎంటర్ప్రైజెస్ ఎగుమతి చేసింది. ఆపిల్ ప్రమోషన్ ప్రోగ్రామ్లోవీటిని ప్రముఖ రిటైలర్ - అల్ జాజిరా గ్రూప్ 15 ఆగస్టు 2021 నుంచి ప్రదర్శిస్తుంది. దీనితో పాటు భారతదేశ స్వాతంత్ర్య 75 వ సంవత్సర వేడుకల్లో భాగంగా భారత్ కి ఆజాదీ కి అమృత్ మహోత్సవ్ కార్యక్రమాన్ని కూడా నిర్వహిస్తారు.
భారతదేశంలో లభిస్తున్న వివిధ రకాల ఆపిల్లనుబహ్రెయిన్లో వినియోగదారులకు పరిచయం చేయాలన్న లక్ష్యంతో ఆపిల్ ప్రమోషన్ ప్రోగ్రాంను నిర్వహిస్తున్నారు.
కోవిడ్-19 రూపంలో రవాణా అంశంలో ఎదురైన సమస్యలను అధిగమిస్తూ దేశంలో ఉత్పత్తి అవుతున్న మామిడిపళ్ళను కొత్త దేశాలకు పరిచయం చేస్తూ నూతన్ మార్కెట్లపై భారతదేశం దృష్టి సారించిన సమయంలో ఆపిల్ ఎగుమతులు ప్రారంభం అయ్యాయి.
మధ్యప్రాచ్య దేశాలకు మామిడి ఎగుమతులను ఎక్కువ చేయాలన్న లక్ష్యంతో 2021 జూలై నెలలో తూర్పు ప్రాంతంలో పండుతున్న మామిడి పళ్లను మధ్యప్రాచ్య దేశాలకు ఎగుమతి చేయడం ప్రారంభం అయ్యింది. పశ్చిమ బెంగాల్లోని మాల్దా జిల్లాలో భౌగోళిక గుర్తింపు సర్టిఫికెట్ కలిగివున్న ఫాజిల్ రకం మామిడి బహ్రెయిన్కు ఎగుమతి చేయబడింది. వీటిని ఏపీఈడిఏ లో నమోదైన కోల్కతాకి చెందిన డీఎం ఎంటర్ప్రైజెస్ ఎగుమతి చేసింది. వీటిని బహ్రెయిన్ కి చెందిన అల్ జజీరా గ్రూప్,ద్వారా దిగుమతి చేసుకుంది.
సాంప్రదాయేతర ప్రాంతాలు మరియు రాష్ట్రాల నుంచి పండ్లు మరియు కూరగాయల ఎగుమతులను పెంచడానికి ఏపీఈడిఏ చర్యలు ప్రారంభించింది. మామిడి ఎగుమతులను ప్రోత్సహించడానికి వర్చువల్ విధానంలో కొనుగోలుదారులు -విక్రేతల మధ్య సమావేశాలు, ఉత్సవాలను సంస్థ నిర్వహిస్తోంది.
బహ్రెయిన్కు మామిడి రవాణాను ప్రారంభించడానికి ముందు దోహా, ఖతార్లో మామిడి ప్రోత్సాహక కార్యక్రమాన్నిఏపీఈడిఏ నిర్వహించింది. ఇక్కడ పశ్చిమ బెంగాల్ ,ఉత్తర ప్రదేశ్ రాష్ట్రాల్లో ఉత్పత్తి అవుతూ జీఐ సర్టిఫికెట్ కలిగివున్న తొమ్మిది రకాల మామిడి పళ్లను దిగుమతి దారు నిర్వహిస్తున్న కుటుంబ ఆహార కేంద్రం దుకాణాలలో ప్రదర్శనకు ఉంచారు.
(Visitor Counter : 203
ఉక్కు మంత్రిత్వ శాఖ
80వ స్కోచ్ సమ్మిట్ 2022లో రెండు అవార్డులు గెలుచుకున్న ఎన్ఎండిసి
భారతదేశపు అతిపెద్ద ఇనుప ఖనిజం ఉత్పత్తిదారు, ఉక్కు మంత్రిత్వ శాఖ ఆధ్వర్యంలోని నేషనల్ మినరల్ డెవలప్మెంట్ కార్పొరేషన్  ఇటీవల న్యూఢిల్లీలోని స్కోచ్ నిర్వహించిన 80వ స్కోచ్ సమ్మిట్ మరియు స్కోచ్ అవార్డ్స్ లో ఒక బంగారు మరియు ఒక వెండి అవార్డును గెలుచుకుంది. స్కోచ్ సమ్మిట్ థీమ్ ' బిఎఫ్ఎస్ఐ & పిఎస్ యుల స్థితి'.
ఎన్ఎండిసి ఐటిఐ భన్సీ ద్వారా దంతెవాడ జిల్లాలో సాంకేతిక విద్య & నైపుణ్యాభివృద్ధిని ప్రోత్సహించడం అనే ప్రాజెక్ట్ కోసం సామాజిక బాధ్యత విభాగంలో గోల్డ్ అవార్డును ఎన్ఎండిసి గెలుచుకుంది మరియు ఇఆర్పి అమలు కోసం ‘ప్రాజెక్ట్ కల్పతరు’ విభాగంలో డిజిటల్ ఇన్క్లూజన్ విభాగంలో రజత అవార్డును గెలుచుకుంది. ఛైర్మన్ మరియు మేనేజింగ్ డైరెక్టర్ శ్రీ సుమిత్ దేబ్ తరపున వీడియో కాన్ఫరెన్స్ ద్వారా డైరెక్టర్  శ్రీ అమితవ ముఖర్జీ ఈ అవార్డులను స్వీకరించారు.
స్కోచ్ అవార్డులు విజేతలకు వారి వెబ్సైట్లో సమర్పించిన దరఖాస్తు, జ్యూరీకి ప్రెజెంటేషన్ మరియు మూడు రౌండ్ల ప్రసిద్ధ ఆన్లైన్ ఓటింగ్ మరియు రెండవ రౌండ్ జ్యూరీ మూల్యాంకనం ఆధారంగా అందించబడ్డాయి. పైన పేర్కొన్న వాటికి అదనంగా, ఎన్ఎండిసి 3 స్కోచ్ – ఆర్డర్ ఆఫ్ మెరిట్ అవార్డులను కూడా పొందింది, ప్రాజెక్ట్ కల్పతరులో అంతరాయం లేని డిజిటలైజేషన్ను నిర్ధారించడంలో దాని శ్రేష్టమైన ప్రయత్నాలకు, దంతెవాడలోని మారుమూల జిల్లాల్లో సాంకేతిక విద్య మరియు నైపుణ్యాభివృద్ధిని ప్రోత్సహించడంలో దాని విస్తృతమైన సిఎస్ఆర్ ప్రయత్నాల కోసం మరియు కోవిడ్కి ప్రతిస్పందన విభాగంలో “ప్రాజెక్ట్ సేఫ్టీ ఫస్ట్” కి బహుమతి లభించింది.
ఈ ఘనతపై బృందాన్ని అభినందిస్తూ, ఎన్ఎండిసి, సిఎండి శ్రీ సుమిత్ దేబ్, “దేశానికి సేవ చేయడంలో ఎన్ఎండిసి చేస్తున్న కృషిని గుర్తించినందుకు నేను స్కోచ్ కి కృతజ్ఞతలు తెలియజేస్తున్నాను - నైపుణ్యాభివృద్ధి మరియు శిక్షణ ద్వారా దంతెవాడలోని యువత జీవితాలను మార్చడంలో సహాయం చేయడం లేదా సమర్థవంతమైన కార్యకలాపాల కోసం మా ఉత్పత్తి ప్రక్రియలలో డిజిటలైజేషన్ను ఏకీకృతం చేయడంలో. సానుకూల సామాజిక పరిణామంపై స్పృహతో ముడిసరుకు డిమాండ్లను తీర్చడానికి ఎన్ఎండిసి యొక్క ప్రత్యేకమైన కృషి నన్ను ఎన్ఎండిసి బృందంలో గర్వించే సభ్యునిగా చేసింది.
(Visitor Counter : 90
బొగ్గు మంత్రిత్వ శాఖ
బొగ్గు రంగంలో పరిశోధన & అభివృద్ధి ప్రతిపాదనలను కోరిన బొగ్గు మంత్రిత్వ శాఖ
విద్యా సంస్థ, పరిశోధనా సంస్థల నుంచి పరిశోధనా ప్రతిపాదనలను బొగ్గు మంత్రిత్వ శాఖ ఆహ్వానిస్తోంది. బొగ్గు రంగంలో పరిశోధన & అభివృద్ధి ప్రధాన అంశాలలో దిగువన పేర్కొన్నవి ఉన్నాయిః
 భూగర్భ గనులు, ఓపెన్ కాస్ట్ గనుల ఉత్పత్తి& ఉత్పాదకతను మెరుగుపరచడానికి అధునాతన సాంకేతికత/ పద్ధతులు.
 పర్యావరణ, ఆరోగ్య, భద్రతను మెరుగుపరచడం
 వ్యర్ధాల నుంచి సంపద
 బొగ్గు, స్వచ్ఛమైన బొగ్గు సాంకేతికతల ప్రత్యామ్నాయ వినియోగం
 బొగ్గు శుద్ధీకరణ, వినియోగం
 అన్వేషణ
 ఆవిష్కరణ, దేశీకరణ 
మార్గదర్శకాలు, ఫార్మాట్, ఆన్లైన్ సమర్పణ సౌకర్యం https://scienceandtech.cmpdi.co.in అన్న వెబ్సైట్లో అందుబాటులో ఉంది, ప్రతిపాదనలను సమర్పించేందుకు ఆఖరు తేదీ 15 జులై, 2023.
ఏదైనా ఇతర సమాచారం/ స్పష్టీకరణ కోసం బొగ్గు మంత్రిత్వ శాఖ యుఎస్ కు hitlar.singh85[at]nic[dot]in అన్న ఇమెయిల్ కు లేదా జిఎం , సిఎంపిడిఐ , gmsnt.cmpdi@coalindia.in అన్న ఇమెయిల్ ఐడి ద్వారా సంప్రదించవచ్చు.
ప్రధాన మంత్రి కార్యాలయం
ఈశాన్య ప్రాంతం సర్వతోముఖ అభివృద్ధి కోసం చేపట్టిన పరివర్తనాత్మకమైనకార్యక్రమాలు - ‘పూర్వోత్తర్ సంక్షేమం లో 8 సంవత్సరాలు’ ను శేర్ చేసిన ప్రధాన మంత్రి
గడచిన 8 సంవత్సరాల లో ఈశాన్య ప్రాంతం సర్వోతోముఖ అభివృద్ధి కి గాను చేపట్టినటువంటి పరివర్తనాత్మకమైన కార్యక్రమాల ను గురించి ప్రధాన మంత్రి శ్రీ నరేంద్ర మోదీ తన వెబ్ సైట్ నుంచి, నమో ఏప్  నుంచి మరియు మైగవ్  నుంచి వ్యాసాల ను మరియు ట్వీట్ ల మాలిక ను శేర్ చేశారు.
ప్రధాన మంత్రి ఒక ట్వీట్ లో -
‘‘గత 8 సంవత్సరాల కాలం లో ఈశాన్య ప్రాంతం లో మునుపు ఎరుగనటువంటి అభివృద్ధి చోటు చేసుకొంది. మౌలిక సదుపాయాల ను కల్పించడం పైన, మెరుగైన ఆరోగ్య సంరక్షణ, విద్య మరియు ఆ ప్రాంతం లోని వివిధ రాష్ట్రాల ఘనమైన సంస్కృతుల కు లోకప్రియత్వం లభించేటట్టు చూడడం వంటి అంశాల పైన శ్రద్ధ వహించడమైంది. #8YearsOfPurvottarKalyan”
‘‘ఈశాన్య ప్రాంతం యొక్క సర్వతోముఖ అభివృద్ధి కోసం ఉద్దేశించినటువంటి పరివర్తనాత్మకమైన కార్యక్రమాలు. ‘‘#8YearsOfPurvottarKalyan” అని పేర్కొన్నారు.
DS
(
రాష్ట్రపతి సచివాలయం
అల్లూరి సీతారామరాజు 125వ జయంతి ముగింపు వేడుకలకు హాజరైన భారత రాష్ట్రపతి
ఈరోజు  హైదరాబాద్లో జరిగిన అల్లూరి సీతారామరాజు 125వ జయంతి ముగింపు కార్యక్రమంలో భారత రాష్ట్రపతి శ్రీమతి ద్రౌపది ముర్ము పాల్గొని ప్రసంగించారు.
ఈ సందర్భంగా రాష్ట్రపతి మాట్లాడుతూ అన్యాయం, దోపిడీపై అల్లూరి సీతారామరాజు చేసిన పోరాటం భారత స్వాతంత్య్ర పోరాటంలో గర్వించదగిన అధ్యాయమన్నారు. ఆయన దేశభక్తి, ధైర్యసాహసాలు ప్రజలంతా ముఖ్యంగా యువతరం తెలుసుకోవాలని ఆమె అన్నారు.
కుల, వర్గ వివక్ష లేకుండా సమాజాన్ని ఏకతాటిపైకి తెచ్చేందుకు అల్లూరి సీతారామరాజు జీవిత పాత్ర నిదర్శనమని రాష్ట్రపతి అన్నారు. అల్లూరి సీతారామరాజును గిరిజన సంఘం పూర్తిగా దత్తత తీసుకున్నదని, గిరిజన సమాజంలోని సుఖ దుఃఖాలను కూడా ఆయన తన సంతోషం, దుఃఖంగా మార్చుకున్నారని ఆమె పేర్కొన్నారు. అతను గిరిజన యోధుడిగా గుర్తుండిపోయారని అదే అతని నిజమైన గుర్తింపు అని తెలిపారు. తన బలిదానం వరకు గిరిజన సమాజం హక్కుల కోసం ఆయన పోరాడుతూనే ఉన్నారని..అటువంటి గొప్ప స్వాతంత్ర్య సమరయోధుని వారసత్వాన్ని స్మరించుకోవడం మనందరి కర్తవ్యమని ఆమె అన్నారు. అల్లూరి సీతారామరాజు వంటి స్వాతంత్య్ర సమరయోధుల సహకారం గురించి పౌరులందరిలో ముఖ్యంగా యువ తరానికి అవగాహన కల్పించడానికి మేధావులు, ముఖ్యంగా సామాజిక శాస్త్రవేత్తలు మరియు చరిత్రకారులు కృషి చేయాలని ఆమె కోరారు.
సమాజంలోని అణగారిన వర్గాల శ్రేయస్సు కోసం నిస్వార్థంగా, నిర్భయంగా కృషి చేయడమే అల్లూరి సీతారామరాజు జీవిత సందేశమని రాష్ట్రపతి అన్నారు. మన ప్రవర్తనలో ఆయన ఆదర్శాలను అలవర్చుకోవడం ద్వారానే ఆయనకు నిజమైన నివాళులు అర్పించగలమని ఆమె పేర్కొన్నారు. సమాజం, దేశ ప్రయోజనాల దృష్ట్యా అల్లూరి సీతారామరాజు విలువలు, ఆదర్శాలను అందరూ అలవర్చుకోవాలని ఆమె కోరారు.
రాష్ట్రపతి ప్రసంగాన్ని చూడటానికి దయచేసి ఇక్కడ క్లిక్ చేయండి
ప్రధాన మంత్రి కార్యాలయం
కార్ గిల్ యుద్ధం యొక్క శూరవీరుల ను కార్ గిల్ విజయ్ దివస్ సందర్భం లో స్మరించినప్రధాన మంత్రి
కార్ గిల్ విజయ్ దివస్ సందర్భం లో ప్రధాన మంత్రి శ్రీ నరేంద్ర మోదీ కార్ గిల్ యుద్ధం లో ప్రాణ సమర్పణం చేసిన వారి కి శ్రద్ధాంజలి ని ఘటించారు. కార్ గిల్ విజయ్ దివస్ భారతదేశం యొక్క గొప్ప శూరుల వీర గాథ ను మన ముందుకు తెస్తుంది. ఆ వీరులు దేశ ప్రజల కు ఎల్లప్పటికీ ప్రేరణ గా నిలుస్తూ ఉంటారు అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘కార్ గిల్ విజయ్ దివస్ భారతదేశాని కి చెందిన ఆ అద్భుత పరాక్రమవంతుల యొక్క శౌర్య గాథ ను మన ముందుకు తీసుకు వస్తుంది;. వారు దేశ ప్రజల కు ఎల్లప్పటికీ ప్రేరణ శక్తి గా నిలుస్తూ ఉంటారు. ఈ విశేషమైనటువంటి రోజు న నేను వారికి హృదయ పూర్వకమైనటువంటి నమస్సుల ను అర్పించడం తో పాటు గా వందనాన్ని ఆచరిస్తన్నాను. జయ్ హింద్.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 వాక్సినేషన్ అప్ డేట్
27.28 కోట్ల కుపైగా వాక్సిన్ డోస్లు రాష్ట్రాలు, కేంద్రపాలిత ప్రాంతాలకు అందజేత
రాష్ట్రాలు, కేంద్రపాలిత ప్రాంతాల వద్ద ఇంకా అందుబాటులో ఉన్న 1.82 కోట్లకు పైగా వాక్సిన్ డోస్లు.
దేశవ్యాప్తంగా నిర్వహిస్తున్న వాక్సినేషన్ కార్యక్రమంలో భాగంగా కేంద్ర ప్రభుత్వం రాష్ట్రాలు, కేంద్రపాలిత ప్రాంతాలకు కోవిడ్ వాక్సిన్ను ఉచితంగా అందించి మద్దతు తెలుపుతోంది. దీనికితోడు రాష్ట్రాలు, కేంద్రపాలిత ప్రాంతాలు నేరుగా వాక్సిన్ను కొనుగోలు చేసేందుకు వీలు కల్పించింది.
కోవిడ్ వ్యాప్తి నిరోధానికి సంబంధించి ప్రవర్తనలో మార్పు తీసుకురావడంతోపాటు టెస్ట్, ట్రాక్, ట్రీట్ విధానాన్ని అనుసరిస్తూ, కోవిడ్ మహమ్మారిని అదుపు చేయడంలో వాక్సినేషన్ను భారత ప్రభుత్వం సమగ్ర వ్యూహంలో భాగంగా కీలక స్తంభంగా చూస్తున్నది.
సరళీకృత , వేగవంతమైన 3 వ దశ కోవిడ్ -19 వాక్సినేషన్ కార్యక్రమం 2021 మే 1న ప్రారంభమైంది.
ఈ వ్యూహం కింద, ప్రతి నెలా , సెంట్రల్ డ్రగ్స్ లేబరెటరీ  అనుమతించే మొత్తం వాక్సిన్లో ఏ తయారీదారు తయారు చేసినవైనా వాటిలో 50 శాతం డోస్లను భారత ప్రభుత్వం సమకూర్చుకుంటుంది. ఈ వాక్సిన్ డోస్లను రాష్ట్రప్రభుత్వం గతంలో లాగనే పూర్తి ఉచితంగా రాష్ట్రప్రభుత్వాలకు అందుబాటులో ఉంచుతుంది.
ఇప్పటివరకు రాష్ట్రాలు , కేంద్ర పాలిత ప్రాంతాలకు 27.28 కోట్ల కు పైగా వాక్సిన్ డోస్లు  లను అందజేయడం జరిగింది. వీటిని భారత ప్రభుత్వ  , నేరుగా రాష్ట్ర ప్రభుత్వాలు సమకూర్చుకునే విధానంలోనూ సమకూర్చడం జరిగింది.
ఇందులో, వృధాతో సహా మొత్తం వాక్సిన్ వినియోగం 25,45,45,692. 
రాష్ట్రాలు, కేంద్ర పాలిత ప్రాంతాల వద్ద ఇంకా వేయడానికి సుమారు 1.82కోట్లు  కోవిడ్ వాక్సిన్ డోస్లు అందుబాటులో ఉన్నాయి.
రక్షణ మంత్రిత్వ శాఖ
రక్షణరంగ పరిశ్రమల్లో భాగస్వామ్యంపై ఇండొనేసియాతో వెబినార్, ఎక్స్ పో
భారత రక్షణరంగ పరిశ్రమ- సహకార భాగస్వామ్యం కోసం అంతర్జాతీయ అనుబంధం అనే అంశం మీద నిన్న భారత్-ఇండొనేసియా మధ్య ఒక వెబినార్, ఎక్స్ పో జరిగింది. రక్షణ మంత్రిత్వశాఖకు చెందిన రక్షణ ఉత్పత్తుల విభాగం ఆధ్వర్యంలో ఈ కార్యక్రమం జరిగింది.
మిత్ర దేశాలతో వరుసగా జరుగుతున్న కార్యక్రమాలలో భాగంగా దీన్ని చేపట్తారు. దీనివలన రక్షణ రంగ ఉత్పత్తుల ఎగుమతులకు ప్రోత్సాహం లభిస్తుందని భావిస్తున్నారు. వచ్చే ఐదేళ్లలో 500 కోట్ల డాలర్ల మేరకు రక్షణ రంగ ఉత్పత్తులు ఎగుమతి చేయాలని భారత్ లక్ష్యంగా నిర్ణయించుకుంది.
ఇరు దేశాలకు చెందిన కీలక అధికారులు ఈ వెబినార్ లో పాల్గొన్నారు. సాయుధ బలగాలను ఆధునీకరించే క్రమంలో స్వదేశీ పరిజ్ఞానాన్ని వినియోగించుకోవటం మీద, మరిన్ని అవకాశాలను వాడుకోవటం మీద వారు ఈ వెబినార్ లో చర్చించారు.
భారతదేశానికి చెందిన ఎల్ అండ్ టి డిఫెన్స్, అశోక్ లైలాండ్, భారత్ ఫోర్జ్, టాటా ఏరోస్పేస్ అండ్ డిఫెన్స్, ఎంకెయు, గోవా షిప్ యార్డ్ లిమిటెడ్, భారత్ ఎలక్ట్రానిక్స్ తదితర సంస్థలు తమ ఉత్పత్తులను ప్రదర్శించి వాటి గురించి వివరించాయి. ఇండొనేసియా వైపు నుంచి పిటి పిండాడ్, పిటి పాల్, పిటి ఎల్ ఇ ఎన్, పిటి దహనా , పిటి దిర్గంతర తమ ప్రజెంటేషన్ ఇచ్చాయి.
150 మందికి పైగా ఈ వెబినార్ లో పాల్గొన్నారు. ఎక్స్ పో లో 100 కి పైగా వర్చువల్ ఎగ్జిబిషన్ స్టాల్స్ ఏర్పాటయ్యాయి.
ప్రధాన మంత్రి కార్యాలయం
డిఓపీటీ నిర్వహించిన చింతన శిబిరంలో పాల్గొన్న ప్రధానమంత్రి
ప్రధానమంత్రి శ్రీ నరేంద్ర మోదీ ఇవాళ డిపార్ట్మెంట్ ఆఫ్ పర్సనెల్ అండ్ ట్రైనింగ్  నిర్వహించిన చింతన శిబిరంలో పాల్గొన్నారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“@DoPTGoI నిర్వహించిన చింతన శిబిరంలో పాల్గొన్నాను. ఈ సందర్భంగా అధికారులతో సంభాషిస్తూ ప్రధానంగా ఈ విభాగంలో సమన్వయాన్ని, సామర్థ్యాన్ని మరింత మెరుగుపరిచే మార్గాల గురించి వివరించాను” అని ప్రధానమంత్రి పేర్కొన్నారు.
(
వాణిజ్యం, పరిశ్రమల మంత్రిత్వ శాఖ
తూర్పు ఉత్తరప్రదేశ్ నుండి వ్యవసాయ మరియు ఆహార ఉత్పత్తుల ఎగుమతుల సామర్థ్యాన్ని ఉపయోగించడం కోసం, మీర్జాపూర్లో 'వ్యవసాయ-ఎగుమతి కాన్ఫరెన్స్- కొనుగోలుదారు అమ్మకందారుల సమావేశాన్ని' నిర్వహించిన అపెడా
వాణిజ్య, పరిశ్రమల శాఖ సహాయ మంత్రి శ్రీమతి అనుప్రియ పటేల్, ముఖ్య అధికారులు మరియు రైతులు ఈ సమావేశానికి హాజరయ్యారు
పూర్వాంచల్ అని పిలిచే తూర్పు ఉత్తరప్రదేశ్ నుండి వ్యవసాయ, శుద్ధి చేసిన ఆహార ఉత్పత్తుల ఎగుమతుల సామర్థ్యాన్ని ఉపయోగించడం కోసం, అపెడా మిర్జాపూర్లో 'అగ్రి-ఎగుమతి కాన్ఫరెన్స్, కొనుగోలుదారు అమ్మకందారుల సమావేశాన్ని' నిర్వహించింది. కేంద్ర వాణిజ్య, పరిశ్రమల శాఖ సహాయ మంత్రి శ్రీమతి అనుప్రియా పటేల్తో పాటు 700 మందికి పైగా రైతులు, ఎగుమతిదారులు, రైతులు సదస్సుకు హాజరయ్యారు.
కాన్ఫరెన్స్లో శ్రీమతి అనుప్రియ పటేల్ ప్రసంగిస్తూ, పూర్వాంచల్ నుండి వ్యవసాయ, శుద్ధి చేసిన ఆహార ఉత్పత్తుల ఎగుమతుల పెరుగుదల భారతదేశ విదేశీ మారక ద్రవ్య ఆదాయాన్ని పెంచడమే కాకుండా, రైతుల ఆదాయాన్ని రెట్టింపు చేయడంతో పాటు ఈ ప్రాంతంలో ఉపాధి అవకాశాలను పెంపొందించడంలో సహాయపడుతుందని అన్నారు.
2021-22లో సరుకుల ఎగుమతుల కోసం దేశం 400 బిలియన్ డాలర్ల లక్ష్యాన్ని నిర్దేశించిందని, ఏప్రిల్-నవంబర్ 2021-22 కాలంలో ఇప్పటికే 262 బిలియన్ డాలర్ల ఎగుమతులు సాధించామని శ్రీమతి పటేల్ చెప్పారు. 2021-22లో వ్యవసాయ ఉత్పత్తుల కోసం రికార్డు స్థాయిలో 43 బిలియన్ డాలర్ల ఎగుమతి లక్ష్యం నిర్దేశించగా, అపెడా, రైతుల కృషి వల్ల ప్రస్తుత ఆర్థిక సంవత్సరంలో ఈ లక్ష్యాన్ని సాధించగలమని ఆమె అన్నారు.పూర్వాంచల్ ప్రాంతం నుండి ఎగుమతులను పెంచడానికి అపెడా చేపట్టిన కార్యక్రమాల గురించి ఛైర్మన్ డాక్టర్ ఎం. అంగముత్తు మాట్లాడారు. ఈ సమావేశానికి ముఖ్య అతిథిగా మిర్జాపూర్ జిల్లా మేజిస్ట్రేట్ శ్రీ ప్రవీణ్ కుమార్ లక్కర్ హాజరయ్యారు. 75వ స్వాతంత్య్ర దినోత్సవాన్ని పురస్కరించుకుని 'ఆజాదీ కా అమృత్ మహోత్సవ్' అనే ఇతివృత్తంతో ఈ కార్యక్రమాన్ని నిర్వహించారు.
ఈ సమావేశంలో వ్యవసాయ ఉత్పత్తుల ఎగుమతులను పెంచేందుకు పూర్వాంచల్ ప్రాంతానికి చెందిన ప్రముఖ ఎగుమతిదారులు-అసోసియేషన్ మరియు ఎఫ్పిఓల మధ్య అవగాహన ఒప్పందం కుదిరింది. చైనాకు బాస్మతియేతర బియ్యం మరియు యునైటెడ్ అరబ్ ఎమిరేట్స్కు పచ్చిమిర్చి ఎగుమతి సరుకులను శ్రీమతి అనుప్రియ పటేల్, అపెడా చైర్మన్ డాక్టర్ అంగముత్తు జెండా ఊపి ప్రారంభించారు.
మిర్జాపూర్, భదోహి, వారణాసి, ఘాజీపూర్ మరియు చందౌలీ జిల్లాల నుండి రైతులు ఎక్కువగా సదస్సుకు హాజరయ్యారు.
వ్యవసాయ పంటల ఎగుమతులను ప్రోత్సహించడం మరియు ప్రపంచ పద్ధతులకు కట్టుబడి ఉండటం కోసం, ఎఫ్పిఓలు, వ్యాపారులు, ఎగుమతిదారులు, వ్యవసాయ శాస్త్రవేత్తలు, ఉత్తరప్రదేశ్ ప్రభుత్వం మరియు ఇతర సంస్థల సహకారంతో అపెడా జూలై, 2021లో వారణాసిలో ఒక సమావేశాన్ని నిర్వహించింది. వారణాసి ప్రాంతం నుండి 200 మందికి పైగా రైతులు ఈ సమావేశంలో పాల్గొన్నారు, వ్యవసాయ శాస్త్రవేత్తలు మరియు ప్రముఖ సంస్థల అధికారులు ఈ ప్రాంతం నుండి వ్యవసాయ ఉత్పత్తుల ఎగుమతులను ప్రోత్సహించడానికి అలాగే రైతులచే ప్రపంచవ్యాప్తంగా గుర్తించబడిన ఉత్తమ వ్యవసాయ పద్ధతులకు  కట్టుబడి ఉండటానికి విలువైన ఇన్పుట్లను అందించారు.
రహదారి రవాణా, హైవేల మంత్రిత్వ శాఖ
ఆంధ్రప్రదేశ్లోని చిత్తూరు నుండి మల్లవరం వరకు జాతీయ రహదారి-140 యొక్క ఆరు వరుసల రహదారి ప్రాజెక్ట్ 30 సెప్టెంబర్ 2022 నాటికి పూర్తి
ప్రపంచ మౌలిక వసతుల కేంద్రంగా  భారత్ను తీర్చిదిద్దేందుకు గాను.. కేంద్ర రోడ్డు రవాణా జాతీయ రహదారుల మంత్రుత్వ శాఖ మిషన్ మోడ్లో నిరంతరాయంగా కృషి చేస్తోందని కేంద్ర రోడ్డు రవాణా, రహదారుల శాఖ మంత్రి శ్రీ నితిన్ గడ్కరీ అన్నారు. కేంద్రం ఈ మిషన్ను మరింత ముందుకు తీసుకుపోతూ.. #భారత్ మాల పరియోజన కింద ఆంధ్రప్రదేశ్లోని చిత్తూరు నుండి మల్లవరం వరకు గల జాతీయ రహదారి-140ని ఆరు వరుసల రహదారిగా తీర్చిదిద్దే ప్రాజెక్ట్ పనులు శరవేగంగా ముందుకు సాగుతున్నాయని ఆయన వరుస ట్వీట్లలో తెలిపారు. ఈ జాతీయ రహదారి సెక్షన్ పనులు చిత్తూరు జిల్లాలోని ముఖ్యమైన పట్టణాలను.. అంటే చిత్తూరు మరియు మతపరమైన కీలక ప్రదేశాలుగా నిలుస్తున్న తిరుపతి మరియు కాణిపాలను కలుపుతుందని మంత్రి తెలిపారు. ఈ తాజా ప్రాజెక్టు పొడవు కుక్కలపల్లి వద్ద ప్రారంభమై మల్లవరం వద్ద ముగుస్తుందని, కాసిపెంట్ల మరియు కాణిపాకం వద్ద 2 బైపాస్లు, 14 గ్రేడ్ సెపరేటర్లు, 6 మేజర్ బ్రిడ్జిలు మరియు 15 మైనర్ వంతెనలు ఉన్నాయని ఆయన చెప్పారు. ఈ ప్రాజెక్ట్ నిడివి మే 2021న ప్రారంభమై ముందుకు సాగుతోందని, మిగతా పనులు30 సెప్టెంబర్ 2022 నాటికి పూర్తవుతాయని శ్రీ గడ్కరీ తెలిపారు. ఈ ఆరు వరుసల ప్రాజెక్ట్ పనలు పూర్తయిన తర్వాత, ఈ ప్రాంతం మెరుగైన రవాణా అనుసంధానతను డైనమిక్ పరివర్తనను చూస్తుందని వివరించారు, ఆర్థిక కార్యకలాపాలు & మతపరమైన పర్యాటకాన్ని మరింత పెంచుతుందని మంత్రి వివరించారు.
ఆర్థిక మంత్రిత్వ శాఖ
2019-20లో 49.87కోట్ల మందికి ఆరోగ్య బీమా కవరేజీ
2019-20వ ఆర్థిక సంవత్సరంలో ఆరోగ్య బీమా కవరేజీ కింద మొత్తం 49.87కోట్ల మందికి బీమా సదుపాయం కల్పించినట్టు భారతీయ బీమా నియంత్రణ, అభివృద్ధి సంస్థ  పేర్కొంది. పర్సనల్ యాక్సిడెంట్, ట్రావెల్ బిజినెస్ మినహాయిస్తూ ఈ కవరేజీ కల్పించినట్టు ఐ.ఆర్.డి.ఎ. తెలిపింది. ఈ రోజు లోక్ సభలో ఒక ప్రశ్నకు ఇచ్చిన లిఖితపూర్వక సమాధానంలో కేంద్ర ఆర్థిక, కార్పొరేట్ వ్యవహారాల సహాయ మంత్రి అనురాగ్ ఠాకూర్ ఈ విషయం తెలిపారు
ఆరోగ్య బీమా కవరేజీ కింద గత ఏడాది ఏప్రిల్ ఒకటవ తేదీనుంచి, అదే ఏడాది సెప్టెంబరు నెలాఖరు వరకూ మొత్తం 30.22కోట్ల మందికి ఆరోగ్య బీమా కల్పించినట్టు ఐ.ఆర్.డి.ఎ. పేర్కొందని మంత్రి తెలిపారు. అంతకు ముందు సంవత్సరం, అంటే 2019 ఏప్రిల్ ఒకటవ తేదీనుంచి అదే ఏడాది సెప్టెంబరు 30వరకూ 17.83కోట్ల మందికి మాత్రమే బీమా సదుపాయం కల్పించారని, అంటే గత ఏడాది ఈ బీమా వాణిజ్యంలో 69.8శాతం వృద్ధి నమోదైందని కేంద్రమంత్రి తెలిపారు. కరోనా మహమ్మారి వ్యాప్తి సమయంలో ఆరోగ్య బీమా ప్రీమియంలో అసాధారణ వృద్ధి ఏమీ నమోదు కాలేదని కేంద్రమంత్రి సభకు తెలిపారు.
చట్ట, న్యాయ మంత్రిత్వ శాఖ
మీడియా సమాచారం
12.10.2021 నాటి విస్తృత నోటిఫికేషన్, భారత రాజ్యాంగంలోని ఆర్టికల్ 217 లోని క్లాజ్  ద్వారా సంక్రమించిన అధికారాన్ని అమలు చేయడం ద్వారా భారత రాష్ట్రపతి ప్రధాన న్యాయమూర్తితో సంప్రదించిన తర్వాత గౌహతి హైకోర్టుకు కింది అదనపు న్యాయమూర్తులను నియమించారు. గౌహతి హైకోర్టు న్యాయమూర్తులుగా వారు తమ కార్యాలయాల నుంచి బాధ్యతలను స్వీకరించిన తేదీ నుండి అమలులోకి వస్తుంది.
|
|
క్రమ సంఖ్య
|
|
పేరు 
|
|
1
|
|
సౌమిత్ర సైకియా
|
|
2.
|
|
పార్థివజ్యోతి సైకియా
|
|
3.
|
|
ఎస్ . హుకటోస్వు 05.11.2021 నుండి
(Visitor Counter : 85
కార్మిక, ఉపాధికల్పన మంత్రిత్వ శాఖ
సాంఘిక భద్రత సార్వత్రికీకరణను సాధించడానికి ప్రభుత్వం కట్టుబడి ఉంది: శ్రీ భూపేందర్ యాదవ్
కోవిడ్-19 సంక్షోభం నుండి కోలుకోడానికి ప్రపంచ వ్యాప్త కార్యాచరణపై త్రైపాక్షిక జాతీయ సంభాషణను అంతర్జాతీయ కార్మిక సంస్థ  కార్మిక & ఉపాధి మంత్రిత్వ శాఖ సహకారంతో డిసెంబర్ 10న నిర్వహించింది. గ్లోబల్ కాల్ టు యాక్షన్ ఎ) సమ్మిళిత ఆర్థిక వృద్ధి మరియు ఉపాధికి సంబంధించిన నాలుగు ప్రాధాన్యతా రంగాలను చర్చించడం త్రైపాక్షిక సమావేశం లక్ష్యం; బి) కార్మికులందరికీ రక్షణ; సి) సార్వత్రిక సామాజిక రక్షణ; డి) సామాజిక సంభాషణ;. భారతదేశంలో పని మరియు స్థిరమైన అభివృద్ధి లక్ష్యాల భవిష్యత్తు కోసం ఐఎల్ఓ శతాబ్ది ప్రకటన అమలుకు దోహదపడే కన్వర్జెన్స్ మరియు త్రైపాక్షిక చర్యలను ప్రోత్సహించడానికి ఈ సమావేశం ప్రణాళిక చేయడం జరిగింది.
ఈ సందర్భంగా తన ప్రధాన ఉపన్యాసంలో, కేంద్ర కార్మిక, ఉపాధి శాఖ మంత్రి శ్రీ భూపేందర్ యాదవ్, దేశంలో విధాన రూపకల్పన మరియు అమలు కోసం త్రైపాక్షిక సామాజిక సంభాషణ, భవిష్యత్ విధానం ప్రాముఖ్యతపై ఉద్ఘాటించారు. సామర్ధ్యం పెంపుదల, నైపుణ్యాభివృద్ధి, వృత్తిపరమైన ఆవశ్యకతను ఆయన ప్రధానంగా ప్రస్తావించారు. కార్మికుల భద్రత మరియు దేశం సమ్మిళిత, స్థితిస్థాపక, స్థిరమైన అభివృద్ధి కోసం గ్రీన్ ఉద్యోగాలు మరియు హరిత ఆర్థిక వ్యవస్థ వైపు పరివర్తనపై అయన మాట్లాడారు.
సాంఘిక భద్రత సార్వత్రికీకరణను సాధించడానికి ప్రభుత్వం కట్టుబడి ఉందని, ఈ దిశలో తీసుకున్న ఒక ముఖ్యమైన అడుగు సాక్ష్యం-ఆధారిత విధాన రూపకల్పన. అలాగే సామాజిక భద్రతను అందించడం కోసం అసంఘటిత రంగ కార్మికుల డేటాను సంగ్రహించడానికి ఇ-శ్రమ్ పోర్టల్ను ప్రారంభించడం అని శ్రీ యాదవ్ పేర్కొన్నారు.
మంత్రిత్వ శాఖ లేబర్ బ్యూరో వలస కార్మికులు, గృహ కార్మికులు, రవాణా రంగ కార్మికులపై అఖిల భారత సర్వేలను చేపడుతోందని, ఇది కార్మికుల సంక్షేమం కోసం విధానాలను రూపొందించడంలో సహాయపడుతుందని మంత్రి తెలియజేశారు. ప్రభుత్వం మరియు సామాజిక భాగస్వాముల ఉమ్మడి ప్రయత్నాల ప్రాముఖ్యత, మెరుగైన పునరుద్ధరణ కోసం నిర్మాణాత్మక త్రైపాక్షిక సామాజిక సంభాషణలు కూడా ఈ సందర్బంగా ప్రస్తావించారు.
 మరియు మనాలి షా, సేవా జాతీయ కార్యదర్శి  ప్యానలిస్టులుగా పాల్గొన్నారు.
కార్మిక, ఉపాధికల్పన మంత్రిత్వ శాఖ
ఇపిఎస్ పింఛనుదారులు డిజిటల్ లైఫ్ సర్టిఫికెట్ను సమర్పించేందుకు బహుళ ప్రత్యామ్నాయాలను అందిస్తున్న ఇపిఎఫ్ ఒ
ఉద్యోగుల పింఛను పథకం 1995  కిందకు వచ్చే పింఛనుదారులందరూ పింఛను తీసుకోవడాన్ని కొనసాగించేందుకు జీవన ప్రమాణ పత్ర / డిజిటల్ లైఫ్ సర్టిఫికెట్ ను అందచేయవలసి ఉంటుంది. కోవిడ్-19 సంక్షోభ సమయంలో తమ ఇంటి సమీపంలోనే ఇపిఎస్ పింఛనుదారులు డిఎల్సిని సమర్పించేందుకు ఎంప్లాయీస్ ప్రావిడెంట్ ఫండ్ ఆర్గనైజేషన్  పలు ప్రత్యామ్నాయాల సౌలభ్యాన్ని కలుగ చేసింది. ఈ పద్ధతులు/ ఏజెన్సీల ద్వారా సమర్పించే జెపిపి సమానంగా చెల్లుబాటు అవుతుంది.
ఇపిఎఫ్ ఒ, ఇపిఎస్కు చెందిన 135 ప్రాంతీయ కార్యాలయాలు, 117 జిల్లా కార్యాలయాలకు అదనంగా, పింఛనుదారులు తమకు ఫించను పంపిణీ చేసే బ్యాంకులు, సమీపంలో ఉన్న పోస్టాఫీసులలో డిఎల్సిని సమర్పించవచ్చు. అలాగే, దేశవ్యాప్తంగా ఉన్న 3.65 లక్షల కామన్ సర్వీసెస్ సెంటర్ల  నెట్వర్్క ద్వారా కూడా డిఎల్సిని సమర్పించవచ్చు. ఇవి కాకుండా, ఇపిఎస్ పింఛనుదారులు డిఎల్సిని ఉమంగ్ ఆప్ ద్వారా కూడా సమర్పించవచ్చు.
ఇటీవలి కాలంలో ఇండియా పోస్ట్ పేమెంట్ బ్యాంక్ ర ఫించనుదారులకు ఇంటి గడపలోనే డిజిటల్ సర్టిఫికెట్  సేవలను ప్రారంభించింది. నామ మాత్రపు రుసుమును ఆన్లైన్లో చెల్లించడం ద్వారాఫించనుదారులు డిఎల్సి సేవలను పొందవచ్చు. సమీపంలోని పోస్టాఫీస్కు చెందిన పోస్్టమాన్ పింఛనుదారు గృహానికి వచ్చి, వారి ఇంటిలోనే డిఎల్సిని జనరేట్ చేసే ప్రక్రియను పూర్తి చేస్తాడు.
తాజా మార్గదర్శకాల ప్రకారం, పింఛనుదారులు తమ సౌలభ్యం ప్రకారం ఏడాదిలో ఏ సమయంలో అయినా డిఎల్సిని సమర్పించవచ్చు. డిఎల్సిని సమర్పించిన తేదీ నుంచి లైఫ్ సర్టిఫికెట్ ఏడాది కాలం చెల్లుతుంది. పెన్షన్ పేమెంట్ ఆర్డర్  2020లో జారీ అయిన పింఛనుదారులు ఒక ఏడాది పూర్తి అయ్యే వరకు జెపిపిని అప్లోడ్ చేయవలసిన అవసరం లేదు. ఇంతకు ముందు ఇపిఎస్ పింఛనుదారులు తమ డిఎల్సిని నవంబరు నెలలో సమర్పించవలసి ఉండేది. దీని కారణంగా పింఛనుదారులు పొడవైన క్యూలలో నిలబడడం, డిజిటల్ లైఫ్ సర్టిఫికెట్ను సమర్పించేందుకు ఉండే సాధారణ రద్దీని ఎదుర్కోవలసి వచ్చేది.ఇపిఎస్ పింఛనుదారులకు ఎటువంటి ఆటంకాలు లేని సామాజిక భద్రతను పింఛనుదారులకు అందించేందుకు ఈ అనుకూలమైన చర్యను తీసుకోవడం జరిగింది.
కరోనా వైరస్ కారణంగా తీవ్ర అనారోగ్యానికి పాలయ్యే అవకాశం సీనియర్ సిటిజన్లకు ఎక్కువగా ఉంటుంది.కోవిడ్ -19 సంక్షోభ సమయంలో ఇపిఎఫ్ో పింఛనుదారులకు మద్దతుగా సమయానికి పింఛను విడుదల చేస్తూ,వారి గడపకు సేవలను అందిస్తోంది. ఈ చొరవలు దాదాపు 67 లక్షలమంది ఇపిఎస్ పింఛనుదారులకు లబ్ధి చేకూరుస్తుంది.ఇందులో 21 లక్షల మంది భర్తను/ భార్యను కోల్పోయినవారు, పిల్లలు, అనాథ పెన్షనర్లు ఉన్నారు.
మంత్రిమండలి
ఎన్నికల నిర్వహణ మరియు పరిపాలన సంబంధిత సహకారం అంశం పై భారత ఎన్నికల సంఘాని కి మరియు మాల్దీవ్స్ యొక్క ఎన్నికల సంఘాని కి మధ్య ఎంఒయు కు ఆమోదం తెలిపిన మంత్రిమండలి
ఎన్నికల నిర్వహణ కు ఏర్పాట్లు మరియు ఎన్నికల కు సంబంధించిన పరిపాలన సహకారం అంశాల పై భారత ఎన్నికల సంఘాని కి మరియు మాల్దీవ్స్ యొక్క ఎన్నికల సంఘాని కి మధ్య అవగాహన పూర్వక ఒప్పంద పత్రాన్ని  కుదుర్చుకోవాలన్న ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది. ఎన్నికల ప్రక్రియ తాలూకు వ్యవస్థీకృతమైనటువంటి మరియు సాంకేతిక పరమైనటువంటి వికాసానికి సంబంధించిన జ్ఞానాన్ని మరియు అనుభవాన్ని ఒక పక్షాని కి మరొక పక్షం ఇచ్చి పుచ్చుకోవడం, సంస్థాగత పటిష్టీకరణ, ఇంకా సామర్థ్య నిర్మాణం, సిబ్బంది కి శిక్షణ ను ఇవ్వడం మరియు సంప్రదింపులు జరపడాన్ని క్రమం తప్పక కొనసాగించడం వంటివి దీని లో భాగం గా ఉంటాయి.
ప్రతిపాదిత ఎంఒయు ద్వైపాక్షిక సహకారాన్ని ప్రోత్సహిస్తుంది. అంతేకాకుండా, మాల్దీవ్స్ యొక్క ఎన్నికల సంఘాని కి సాంకేతిక సహకారాన్ని మరియు సామర్ధ్య నిర్మాణం లో సహాయాన్ని అందించడం, ఎన్నికల ఏర్పాట్లు మరియు ఎన్నికల సంబంధిత పాలన వ్యవహారాల లో సమన్వయం పై శ్రద్ధ తీసుకోవడం కూడా ఈ ఎంఒయు యొక్క లక్ష్యాల లో భాగం గా ఉన్నాయి.(Visitor Counter : 65
సమాచార, ప్రసార మంత్రిత్వ శాఖ
పిఐబికి చెందిన ఎలక్ట్రిక్ కార్ ఫ్లీట్ను ప్రారంభించిన సమాచార మరియు ప్రసారశాఖ , మత్స్య, పశుసంవర్ధక & పాడి పరిశ్రమశాఖ సహాయమంత్రి డాక్టర్ ఎల్. మురుగన్
పెట్రోల్ / డీజిల్ కార్లను ఎలక్ట్రిక్ కార్లతో భర్తీ చేయడం వలన ఉద్గారాల తీవ్రత తగ్గుతుంది. తద్వారా మన నిబద్దత రుజువవుతుంది: డాక్టర్ ఎల్. మురుగన్
ఈ రోజు ఇక్కడ ప్రెస్ ఇన్ఫర్మేషన్ బ్యూరోకు చెందిన ఎలక్ట్రిక్ కార్ ఫ్లీట్ను మత్స్య, పశుసంవర్ధక & పాడి పరిశ్రమ మరియు సమాచార & ప్రసారాల శాఖ సహాయ మంత్రి డాక్టర్ ఎల్. మురుగన్ ప్రారంభించారు.
ఈ సందర్భంగా డాక్టర్ ఎల్.మురుగన్ మాట్లాడుతూ ప్రధానమంత్రి దార్శనికతను స్ఫూర్తిగా తీసుకుని దేశంలో ఎలక్ట్రిక్ వాహనాల వినియోగాన్ని ప్రోత్సహించేందుకు వాటిని ప్రధాన స్రవంతిలోకి తీసుకురావడానికి భారత ప్రభుత్వం బహుముఖ విధానాన్ని తీసుకుందని వ్యాఖ్యానించారు.
డాక్టర్ ఎల్. మురుగన్ మాట్లాడుతూ ఎలక్ట్రిక్ కార్ల డిమాండ్ను మరింత పెంచడానికి 2023 నాటికి భారత ప్రభుత్వంలోని అన్ని విభాగాలు కొనుగోలు చేసే లేదా అద్దెకు తీసుకున్న కార్లలో కనీసం మూడింట ఒక వంతు కార్లు ఎలక్ట్రిక్గా ఉండేలా భారత ప్రభుత్వం లక్ష్యంగా పెట్టుకుందని చెప్పారు. ఆ లక్ష్యాన్ని అధిగమించి ఈరోజు 14 కార్లను భర్తీ చేసినందుకు ప్రెస్ ఇన్ఫర్మేషన్ బ్యూరోని ఆయన ప్రశంసించారు.